คำสั่งหัวหน้าคณะรักษาความสงบแห่งชาติ ที่ 21/2558 เรื่อง การกำหนดตำแหน่งเพิ่มและการแต่งตั้งข้าราชการให้ดำรงตำแหน่ง
คำสั่งหัวหน้าคณะรักษาความสงบแห่งชาติ
คำสั่งหัวหน้าคณะรักษาความสงบแห่งชาติ
ที่ ๒๑/๒๕๕๘
เรื่อง
การกำหนดตำแหน่งเพิ่มและการแต่งตั้งข้าราชการให้ดำรงตำแหน่ง
 

เพื่อให้การปฏิรูปการบริหารราชการแผ่นดินด้านความมั่นคงและการบริหารราชการในสำนักงานสภาความมั่นคงแห่งชาติ
มีประสิทธิภาพและมีความเหมาะสมมากยิ่งขึ้น
สอดคล้องกับแนวทางการปฏิรูปประเทศตามบทบัญญัติของรัฐธรรมนูญแห่งราชอาณาจักรไทย
(ฉบับชั่วคราว) พุทธศักราช ๒๕๕๗ อาศัยอำนาจตามความในมาตรา ๔๔
ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗
หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติ จึงมีคำสั่ง
ดังต่อไปนี้

ข้อ ๑ ให้ พลโท พงศกร รอดชมภู พ้นจากตำแหน่ง
รองเลขาธิการสภาความมั่นคงแห่งชาติ และให้ดำรงตำแหน่ง ที่ปรึกษานายกรัฐมนตรี
ฝ่ายข้าราชการประจำ

ข้อ ๒ ให้ นายปกรณ์ ศรีจันทร์งาม พ้นจากตำแหน่ง
ผู้ช่วยเลขาธิการสภาความมั่นคงแห่งชาติ และให้ดำรงตำแหน่ง
รองเลขาธิการสภาความมั่นคงแห่งชาติ

ข้อ ๓ ให้ข้าราชการซึ่งดำรงตำแหน่งข้างต้นปฏิบัติหน้าที่ตามตำแหน่งตั้งแต่วันที่คำสั่งนี้ใช้บังคับเป็นต้นไป

ข้อ ๔ ให้สำนักงานคณะกรรมการข้าราชการพลเรือน
สำนักงบประมาณ และส่วนราชการที่เกี่ยวข้องดำเนินการเกี่ยวกับตำแหน่งและอัตราเงินเดือนของข้าราชการดังกล่าวให้เรียบร้อยโดยด่วน
และให้นายกรัฐมนตรีนำความกราบบังคมทูลเพื่อทรงแต่งตั้งข้าราชการให้ดำรงตำแหน่ง
หรือพ้นจากตำแหน่งตามคำสั่งนี้ ทั้งนี้
เพื่อให้เป็นไปตามบทบัญญัติมาตรา ๒๔ ของรัฐธรรมนูญแห่งราชอาณาจักรไทย (ฉบับชั่วคราว)
พุทธศักราช ๒๕๕๗

ข้อ ๕[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


สั่ง ณ
วันที่ ๒๑ กรกฎาคม พุทธศักราช ๒๕๕๘
พลเอก
ประยุทธ์ จันทร์โอชา
หัวหน้าคณะรักษาความสงบแห่งชาติ







ปริยานุช/ผู้จัดทำ
๒๔ กรกฎาคม
๒๕๕๘

วริญา/ผู้ตรวจ
๒๔ กรกฎาคม
๒๕๕๘





















[๑] ราชกิจจานุเบกษา
เล่ม ๑๓๒/ตอนพิเศษ ๑๗๑ ง/หน้า ๖/๒๓ กรกฎาคม ๒๕๕๘